Després de llegir molt, de descobrir molts conceptes (o, per ser més exacte, que gairebé tot està batejat), m'ha alegrat molt trobar un cas pràctic, tot i que és en un entorn presencial. Veure com algú col·loca les coses en el temps i com posa potes a conceptes que ja hem llegit (motivar, avaluar, repte...) crec que, mutatis mutandi, ens pot ser molt útil. Si més no, pot servir d'step...\nModel de curs desenvolupat per la doctora Larysa Nadolny per al seu curs presencial. Del seu model en diu "step model" ('model amb aturada'). Tradueixo i sintetitzo el contingut del model i alguns punts interessants del suport teòric del mateix.\nÍtem previ. Habilitats socials\nEs demana als estudiants que treballin per grups multidisciplinaris. Les discussions en el si d'aquests grups són molt enriquidores.\nQualsevol acció educativa comporta l'existència d'una comunitat d'aprenents i cal utilitzar-la adequadament explotant al màxim les possibilitats de col·laboració i de competició.\nDesenvolupament del model\nMissió secreta (1)\nLa missió secreta no proporciona punts extres ni, per tant, motivació extrínseca als jugadors. Es tracta d'una sèrie opcional d'activitats divertides que no tenen lloc en el curs regular (com ara, crear un badge de superheroi). Els estudiants poden entrar i sortir d'aquestes missions a voluntat.\nBonus ítems (2)\nSi un estudiant obté una puntuació molt alta o assoleix un dels reptes setmanals, automàticament obté un bonus extra. Aquests bonus extra poden consistir en eines o tecnologies o en activitats més manuals.\nProjecte 1 (3)\nFer una demostració d'ús de l'ítem adquirit. Els estudiants poden, així, pensar com aplicar el que s'ha aprés més enllà del que s'ha mostrat al curs.\nProjecte 2 (4)\nUna presentació (Prezi o PPS) de l'ítem assolit.\nEn el sistema de gestió del curs genera automàticament avisos als alumnes que no hi han participat durant un període de temps establert i als que no han assolit un nivell adequat en els tests.\nEn un curs en què els estudiants treballen una varietat temes tecnològics amb diversos graus de dificultat i amb diversos interessos, no puc oferir-los un repte lineal o exponencial. Crec que és important que els estudiants acabin el curs amb una impressió positiva de la classe de tecnologia i fer un tall en el desenvolupament de les classes els proporciona un tall en els seus esforços. Miro de fer coincidir el tall amb la meitat del semestre.\nS'avalua els estudiants en cada investigació mitjançant un test online que es pot resoldre amb qualsevol mena d'ajut, però sempre de manera individual. cada estudiant tria on i quan fa el test, però cal establir un període perquè tothom el faci a la mateixa època. Els tests consisteixen en 10 preguntes triades aleatòriament. Cada estudiant pot fer el test tres vegades i se li comptarà la nota més alta.\nL'avaluació és la pedra angular de qualsevol acció educativa. En entorns gamificats, un feedback continu, apropiat i immediat és una font de motivació i de reptes per als participants. L'avaluació s'ha d'integrar en les activitats del curs per mantenir el flux de l'aprenentatge.\nEls estudiants aconsegueixen punts en gairebé cada una de les tasques del curs, però és difícil assolir el nivell màxim de punts. Només els grups que guanyen en els jocs de lectura aconsegueixen el màxim de punts, de la mateixa manera, el primer grup que completa tots els reptes del laboratori.\nConstrucció d'estructures (9)\nCada investigació es construeix sobre contingut anterior (coneixements i habilitats). La investigació comença amb informació sobre el contingut procedent de lectures, tutorials o vídeos. Els estudiants han de demostrar el que han aprés mitjançant jocs de lectura i taulers de discussió. Finalment, al laboratori es repta els alumnes amb activitats manuals de dificultat progressiva. Es proporciona als alumnes enllaços i informació addicional diferent de la continguda en l'àrea de continguts en una altra àrea que anomenarem "investigació".


Les entitats del Montserratí s’adhereixen al ‘Compromís Ciutadà’ de l’ANC que dóna suport a la consulta – Portal del Montserratí – tot un món per descobrir\nL’Assemblea Nacional Catalana ha fet una crida a totes les entitats del territori català a signar un “compromís de suport a les institucions catalanes” que hauran de convocar la consulta. Les assemblees territorials del Montserratí s’hi han adherit i ja estan preparant els actes d’aquesta campanya.\nLa iniciativa s’ha anomenat Compromís Ciutadà, que “és el document que les entitats hauran omplir i que després es lliurarà als representants més directes, alcaldes i regidors dels diferents municipis, durant les concentracions que es faran davant dels ajuntaments de tot el territori català durant el matí de l’11 de Setembre”, tal com explica Montse Valls, Coordinadora de l’ANC Martorell per la Independència, en un comunicat.\nEls “Compromisos Ciutadans” recollits es lliuraran al Parlament\n“El conjunt de Compromisos Ciutadans que es recullin fins a l’11 de setembre es lliuraran també als representants del Parlament de Catalunya, fent que els Ajuntaments recullin aquesta voluntat de la societat civil i la traslladin a les institucions nacionals”, explica Valls.\nEl document que signaran les entitats diu:\n“En resposta al clam popular de l’11 de setembre de 2012 i al resultat de les eleccions del 25 de novembre del mateix any, el Parlament de Catalunya va aprovar, el dia 23 de gener de 2013, la Declaració de Sobirania i del Dret a Decidir del poble de Catalunya.\nDesprés de la Via que va enllaçar ciutadans des del riu Sènia fins al Pertús, el 12 de desembre de 2013 els partits que representen una àmplia majoria parlamentària van acordar la data i la pregunta de la consulta. Ara resta que el President de la Generalitat faci la convocatòria de la consulta.\nEls catalans volem decidir com volem viure, i volem fer-ho exercint un dret bàsic i essencial en democràcia: el dret de vot“.\nSignant el document, les associacions que ho facin, donen formalment el seu suport a la convocatòria i celebració de la consulta. D’aquesta manera, l’entitat certifica, per una banda, “assumir i manifestar el seu compromís i disposició a cooperar amb les institucions per a fer possible l’organització de la consulta del dia 9 de novembre d’enguany i donar suport al President de la Generalitat quan faci la convocatòria d’aquesta consulta”.\nI, per l’altra, es compromet a “fer arribar aquest compromís a l’Assemblea Nacional Catalana abans d’aquest 11 de setembre perquè, de forma conjunta amb altres organitzacions del teixit associatiu de Catalunya, el facin arribar a la Presidència del Parlament de Catalunya en el moment que sigui més convenient”.\nTags ajuntament de Martorell ANC Compromís Ciutadà\nPrevious Collbató per la Solidaritat es reuneix amb el vicepresident del Congrés i diversos diputats\nNext L’Arrel organitza aquesta tarda una conferència a Olesa sobre el patrimoni de la Guerra Civil


Fil directe núm. 67, del 26 de novembre del 2020\nInformació periòdica per al PDI i el PAS 26 de novembre del 2020 | Núm.67\nCanvis en els equips de Direcció i de Gerència\nEl 25 de novembre han tingut lloc les preses de possessió corresponents als canvis en el Consell de Direcció anunciats pel rector, Francesc Torres, en el comunicat del 28 d’octubre. El professor Santiago Gassó, fins ara vicerector de Política Acadèmica, ha pres possessió com a vicerector de Polítiques de PDI, mentre que la professora Carme Pretel ho ha fet com a vicerectora de Política Acadèmica i el professor Pep Simó, com a vicerector de Projecció Territorial i Social.\nLes competències de seguiment de l'àmbit d'Arquitectura dependran directament del rector, tot i que el professor emèrit Estanislau Roca continuarà donant suport al Consell de Direcció en projectes estratègics d'arquitectura i urbanisme i fent de vincle amb les unitats de l'àmbit.\nPel que fa a l’equip de Gerència, Francisco Navallas dirigeix des d'aquest mes l'àrea de Personal i Organització, mentre que Carla Bragós ha assumit la coordinació dels serveis i espais comuns del Campus Nord i Juan Francisco Córdoba, la responsabilitat de l'àrea de Docència.\nPròrroga, fins a nou avís, de les mesures adoptades el 13 d'octubre pel que fa a la docència presencial\nLa UPC prorroga, fins a nou avís, les mesures adoptades el 13 d'octubre passat i, per tant, les activitats docents continuaran sent virtuals. Una restricció que no afecta la recerca ni l'activitat pràctica. Pel que fa a les avaluacions i als exàmens parcials, es continuen programant de manera presencial o en línia, segons ho hagi previst cada centre docent. Des del 23 de novembre les biblioteques estan obertes de 10 h a 14 h amb reserva prèvia d'un lloc d'estudi i, a partir del dia 30, s'ampliaran els horaris, que es podran consultar a Bibliotècnica.\nEl Claustre Universitari es reunirà, per videoconferència, el 17 de desembre\nLa propera sessió del Claustre Universitari tindrà lloc el 17 de desembre, per videoconferència, a partir de les 9 h. Durant la sessió, que s'emetrà en directe, es presentarà i debatrà l’informe del rector, Francesc Torres, i l’informe de gestió de la Universitat, que se sotmetrà a votació. També s’escolliran les vacants del Consell de Govern, prèvia aprovació del procediment d’elecció, i es proposaran a votació el reglament de les sessions a distància dels òrgans col·legiats i la normativa de votació amb urna electrònica, aprovades pel Consell de Govern del 12 de novembre, entre altres qüestions.\nConsulta l'ordre del dia\nLa UPC impartirà el primer grau en Intel·ligència Artificial de Catalunya el curs 2021-2022\nAmb la posada en marxa de la nova titulació, a partir del curs que ve a la Facultat d’Informàtica de Barcelona (FIB), la UPC esdevé la primera universitat de l’Estat a oferir una formació completa en Intel·ligència Artificial, amb grau, màster i doctorat.\nEn marxa el Pla Impulsor del Compromís Social de la UPC\nPresentat al Consell de Govern del 12 de novembre, el Pla marca cinc línies d’actuació per als propers tres anys amb l’objectiu d’impulsar l’impacte social de la Universitat. El document final és fruit d’un procés participatiu i recull les aportacions de més de 150 persones de la comunitat universitària i de fora de la UPC.\nS’habilita un punt de test COVID-19 al Campus Nord, en col·laboració amb l’Hospital Sant Joan de Déu\nFins a l'11 de desembre, l’estudiantat, el PDI i el PAS de la UPC es pot fer el test PCR en saliva, sense cost ni cita prèvia, al punt habilitat a la sala Polivalent del Campus Nord (edifici A3). Els tests, que es fan de dilluns a divendres, de 9 a 14 h, s’han organitzat en una acció pilot amb l’Hospital Sant Joan de Déu Barcelona.\nDisponibles l'informe del rector i els acords i documents de la sessió del Consell de Govern del 12 de novembre\nDurant la sessió a distància del 12 de novembre, el Consell de Govern ha aprovat la convocatòria 2020 del procés d’avaluació de l’activitat docent del professorat i la supressió de l’aportació solidària de l’estudiantat al cofinançament de polítiques d’ajut a la matrícula. També ha modificat l’acord sobre les mesures econòmiques complementàries (de millora de l’equitat de l’estudiantat) per afrontar la crisi sanitària per la COVID-19. En la mateixa sessió, s’ha donat llum verda al conveni sobre el finançament del BSC per al període 2020-2029 i a la creació del Grup de Recerca en Ciència i Enginyeria de Fluids (GReCEF), entre altres temes.\nL'EEABB valoritzarà, a l'Agròpolis, els residus de la nova planta de l’Autoritat Metropolitana de Barcelona\nL’Escola d'Enginyeria Agroalimentària i de Biosistemes de Barcelona (EEABB) durà a terme a l'Agròpolis una part dels assajos experimentals del Centre de Producció de Biofertilitzants i Adobs (CEBA), la nova infraestructura de l’Autoritat Metropolitana de Barcelona (AMB) per convertir residus orgànics en adobs i fertilitzants d’alta qualitat.\nLa catedràtica Esther Real, nova directora de l’Escola de Camins\nLa catedràtica Esther Real Saladrigas ha pres possessió, el 19 de novembre, com a directora de l’Escola Tècnica Superior d’Enginyeria de Camins, Canals i Ports de Barcelona (ETSECCPB), després de guanyar les eleccions al càrrec. Esther Real esdevé la primera dona a posar-se al capdavant de l’Escola, dirigida en els darrers quatre anys pel catedràtic Pedro Diez.\nCarme Torras, investigadora de l’IRI, Premi Nacional d'Investigació 2020\nEl Ministeri de Ciència i Innovació ha atorgat el Premi Nacional ‘Julio Rey Pastor’ en l’àrea de Matemàtiques i Tecnologies de la Informació i les Comunicacions a Carme Torras, professora d'investigació de l’Institut de Robòtica i Informàtica Industrial (IRI), centre mixt de la UPC i del Consell Superior d’Investigacions Científiques (CSIC).\nEl 25N a la UPC: campanya de sensibilització contra la violència masclista\nLa UPC se suma al 25N, Dia Internacional per a l'eliminació de la violència envers les dones, amb diverses accions i activitats durant aquesta setmana per expressar el rebuig a tot tipus d’agressions contra les dones per raó de gènere. Durant la jornada institucional, realitzada el mateix dia 25 de novembre, s’ha llegit el comunicat de la Comissió de Dones i Ciència del Consell Interuniversitari de Catalunya (CIC) amb motiu d'aquesta commemoració. També s'ha presentat la campanya Prou!, que ofereix al web materials de sensibilització.\nLliurats els Premis UPC d’Economia Circular\nAina Deus, graduada de l’Escola Superior d’Enginyeries Industrial, Aeroespacial i Audiovisual de Terrassa (ESEIAAT), i Carlos Jiménez, del màster universitari que imparteix l'Institut Universitari en Ciència i Tecnologies de la Sostenibilitat (ISUPC), han estat els guanyadors de la primera edició dels Premis UPC d’Economia Circular, impulsats pel Hub Recircula UPC-AMB. El lliurament dels guardons s’ha fet el 24 de novembre, en el marc de la 5a Jornada UPC Recircula.\nDemostra què saps de la història de la Universitat\nVols demostrar els teus coneixements sobre la UPC? Atreveix-te a respondre les qüestions que es formulen en aquest 'trivial', cada 15 dies, al perfil institucional @la_UPC i amb l'etiqueta #50anysUPC. Tens 2 dies per respondre cada pregunta!\nLa UPC participa, un any més, en la Setmana de la Ciència\nDel 14 al 29 de novembre, les escoles i facultats de la Universitat han organitzat diferents activitats per apropar la ciència i la tecnologia a la ciutadania, en el marc de la 25a edició de la Setmana de la Ciència.


La Càtedra d’Emprenedoria de la URV organitza xerrades des d’Instagram – URV Empren La Càtedra d’Emprenedoria de la URV organitza xerrades des d’Instagram - URV Empren\nHome / Notícies / Emprenedoria / La Càtedra d’Emprenedoria de la URV organitza xerrades des d’Instagram\nLa Càtedra d’Emprenedoria de la URV organitza xerrades des d’Instagram\nLA CÀTEDRA D’EMPRENEDORIA DE LA URV ORGANITZA LES #URVEmprenTALKS CADA\nDIMARTS A LES 17:00 PER INSTAGRAM LIVE.\nLa Càtedra d’Emprenedoria de la URV ha decidit organitzar les #URVEmprenTALKS, píndoles freemiun (contingut gratuït de qualitat) d’emprenedoria dirigides a emprenedors.\nLes #URVEmprenTALKS són xerrades formatives gratuïtes on-line, per donar eines als emprenedors, des de diferents àrees i temàtiques d’interès amb l‘objectiu d’ajudar al màxim d’emprenedors que es troben confinats a casa. Pensant sempre en donar un contingut de qualitat comptarem amb ponents professionals del Camp de Tarragona que faran una xerrada d’entre 30 i 40 minuts a través l’Instagram Live d’ @URVEmpren, cada dimarts a les 17:00h, amb després uns deu minuts de torn de preguntes.\nDes del compte d’Instagram de la Càtedra d’Emprenedoria @URVEmpren es podrà connectar i seguir la #URVEmprenTALK.\nLa primera #URVEmprenTalks, serà el proper dimarts dia 7 d’abril a càrrec d’Ana Tarragona @atarragona, emprenedora i empresària de projectes com @elnancasteller i @salix.sost que parlarà d’emprendre per sobreviure en temps de crisi.\nEl calendari del mes d’abril és el següent:\n● 7 d’abril: Ana Tarragona “Emprendre amb valors per sobreviure en temps de crisi”\n● 14 d’abril: Minerva Castillo “Emprendre, benestar i productivitat”\n● 21 d’abril: Núria Rios “Comunicar en temps de confinament”\n● 28 d’abril: Bibiana Villa “Motivació per emprendre ara com mai”\nNotícia publicada a Diari T21


Edificis positius – Professionals per la promoció de la salut\nUs imagineu un edifici amb recursos compartits com la wifi, una bugaderia o un espai de biblioteca? Us imagineu l’envelliment en una comunitat en què s’ofereixi de forma col·laborativa supervisió, seguretat i companyia? Us imagineu que malgrat una discapacitat visqueu en una escala on l’ergonomia i l’accessibilitat siguin un valor troncal? Us imagineu tot això amb l’empremta de la sostenibilitat? Aquest són exemples de veïnatge positiu.\nL’apoderament de les comunitats parteix del nou paradigma del CloudHousing i de la lògica de les ciutats intel·ligents que ofereixen un replantejament de la vida dels habitatges, flexibilitat d’ús, distribució diferent de la presa de decisions, cooperació i sostenibilitat.\nL’objectiu és promoure un canvi de valors cap a una ciutadania responsable i augmentar el sentit de pertinença. I això es concreta per dos eixos: les comunitats passen d’administrar-se a liderar-se i de la resiliència urbana es passa a una vertebració vertical.\nPromouen canvis als edificis perquè “passin coses”. Alguns exemples poden ser:Compartir recursosAugmentar la capacitat de convivènciaGenerar la seva energiaDisminuir la solitudRecuperar espais morts (terrasses, consergeries…) per usos compartitsRecollida de residus per una entitat de compromís socialCrear espais de telecoworking, etc.\nEl darrer 13 de febrer, membres del Grup de Promoció de la salut vam assistir a un acte sobre edificis positius promogut per les Càtedres de Promoció de la Salut i de Responsabilitat Social de la Universitat de Girona. En aquest esdeveniment, Josep Maria Canyelles va detallar com opera una cooperativa que treballa en l’assessorament i acompanyament de projectes perquè això es faci possible des de diferents compromisos. S’adrecen a entitats com: ajuntaments, grups de lideratge de barri, entitats que treballen temàtiques socials, entre altres. Disposen de acords de col.labració amb empreses que incorporen el compromís social i/o que ajuden a desenvolupar habilitats socials i comunicatives i aquestes poden tenir subprojectes engegats i en alguns casos apel·len als seus treballadors mitjançant tallers a posar en marxa alguns canvis a les comunitats on habiten.\nEn l’abordatge del tema edificis positius es sumen politiques públiques pel benefici de la comunitat. D’alguna manera és un intent d’avançar-se a problemàtiques presents a dia d’avui a diferents sectors professionals: benestar social, salut, bombers, entitats veïnals, treball social, ajuntaments…\nCom es pot observar, amb un nou activisme per generar veïnatge positiu, es vinculen estretament als Objectius de Desenvolupament Sostenible (ODS) i als determinants de salut, fomentant valors que generen alhora promoció de salut.\nSi en voleu conèixer més detalls:\nPost: “La salut i les seves circumstàncies”\nPost: “Determinants de la Salut”\nArxivat com a: Empoderar, Promoció salut, veïnatge positiuEtiquetat com a: apoderament, compartir, edifici, positiu, resiliència, valors, veïnatge\nPrevAnteriorResiliència i Covid-19\nSegüentDescobrint actius personals arran de la crisi del CoronavirusNext


2011cuinajardi: de juny 2011\n1- Peleu i talleu les papaies, les taronges i els plàtans\n2- Poseu-ho tot junt, amb suc i tot, dins la batedora i tritureu-ho. Podeu afegir més o menys suc en funció de la textura que desitgeu\nAquesta és una molt bona opció per a un mig matí o per a un berenar.\nAlhora, hem de dir que la papaia, aquesta fruita exòtica pròpia dels climes tropicals, conté un 88% d’aigua, a més a més de potassi, i com no els responsables del seu color ataronjat, els β-carotens, que actuen com a antioxidants i com a provitamina A.\nUs aconsellem que, si el suc de poma el compreu envasat, aquest indiqui a l’envàs que es tracta de suc “sense sucres afegits”; d’aquesta manera minimitzareu l’aportació extra de sucres.\nPublicat per Isabella a 18:09 Cap comentari: Enllaços a aquest missatge\nEls messos de l’estiu són els més adients per gaudir d’una dieta sana i equilibrada. La fruita és la opció més refrescant per tenir una dieta equilibrada, rica en vitamines i minerals que la calor ens fa perdre.\nMaduixes, meló, síndria, pomes, prèssecs, taronjes es poden portar tallades i a punt per menjar en qualsevol ocasió. També són un aliment que els més petits agraeixen i gairebé sempre es mengen amb gana.\nELS MEUS OCELLS I PLANTAS\nPublicat per Isabella a 17:10 1 comentari: Enllaços a aquest missatge\nCACTUS AMB FLOR\n21 i 22 de maig de 2011\nPodem concretar les dates i el lloc de l’Exposició, que com avençàvem es durà a terme a “l’HIVERNACLE DEL PARC DE LA CIUTADELLA” amb assistència de viveristes.\nCom ja sabeu, l’EXPO és l’acte més representatiu de la nostra Associació, per la qual cosa us demanem la màxima col·laboració en la presentació de plantes, tant pel monogràfic de “Cactus de Brasil” com de les que no pertanyin a aquest hàbitat per a l’exposició general i poder optar al ja tradicional concurs de MILLOR COL·LECCIÓ i MILLOR EXEMPLAR.\nPublicat per Isabella a 17:18 2 comentaris: Enllaços a aquest missatge


CARPE DIEM: Aroma de vacances.\nPublicat per Fina a 11:35\nClidice 14 de julio de 2009, 14:01:00 CEST\nbon estiu! gaudeix i passa-t'ho bé, que ja tens raó ja, un dia ja ha passat i encara pot ploure a l'altre ;P\nei! però torna eeeee :D\nSM 14 de julio de 2009, 14:24:00 CEST\nAh, la festa major! Aquest any me la perdo. Que tingueu un bon estiu (i que la fira us deixi dormir!)\nManel Aljama 14 de julio de 2009, 16:45:00 CEST\nNo havia tingut ocasió de visitar un bloc tan complet i variat. De moment m'he fet l'enllaç per anar seguint. N'hi ha tant que no sé per on començar.\nClidice 14 de julio de 2009, 22:10:00 CEST\nPer cert que acabaré fent el curset de "Personal Shoper" que m'ofereix el teu blog cada vegada que l'obro :P\nFina 16 de julio de 2009, 12:24:00 CEST\nAquest any han desplaçat els espectacles musicals a altres indrets de la vila i davant de casa només tindrem el mar i la lluna . :-)\nI el soroll de les fires de fons,és veritat, però jo a la terrassa amb l'ipod, el llibre i el gin tònic ni me n'assabento. :-)\nRecords a la familia i que tingueu un bon estiu també.\nFina 17 de julio de 2009, 0:49:00 CEST\nManel Aljama, benvingut a casa.\nAra no em pots veure, però m'has fet pujar els colors, sobretot el vermell.\nGràcies pel teu comentari Manel.\nPots començar per on vulguis. Et deixo la porta oberta.\nEt vindré a fer una visita, si no és molestia.\nFina 17 de julio de 2009, 11:22:00 CEST\nClidice, intentaré gaudir i passar-ho bé.Per això he triat una illa aquesta vegada. :-). Gràcies.\nQue la travessa et faci disfrutar d'allò que més t'agrada.I ves en compte amb la muntanya que juga males passades quan menys t'ho esperes.\nBon estiu per a tu també.\nFerran 19 de julio de 2009, 13:11:00 CEST\nFina!!, molt bon estiu, que no faci gaire calor, que recuperis/recuperem forces tots plegats, que siguis feliç!\nEns llegims a les tornades.\nFina 19 de julio de 2009, 19:32:00 CEST\nMés feliç encara?\nMira que l'avaricia...\nJo de forces estic bé Ferran ,només que cada any per l'agost tinc vacances.Que penso aprofitar tant com pugui.\nI la calor...què faria una llatina sense una mica de calor.Si convé ja beuré suc de coco fresquet, encara que l'illa on vaig crec que és més de peix espasa.\nVes en compte amb els centres comercials, la música disco i les fires, que sovint a la tòmbola regalen teletubbies i un ja no sap què fer de tants ninots.Si et toca el lila, cap problema, és el que té més sortida.Sempre el pots regalar si no t'agrada.Hi ha persones que n'estaran ben orgulloses d'acceptar-lo com a regal.:-)\nQue tinguis un bon estiu també.Ens llegim.\nFina 25 de julio de 2009, 3:35:00 CEST\nClidice, un curset de Personal què?.En anglès? El meu bloc?, que no es maquilla ni els ulls,ni les parpelles, ni els llavis,ni les arrugues, ni les ungles de les mans, ni dels peus, ni el melic, ni les orelles?\nEl meu bloc que vesteix roba senzilla i sandàlies planes per no aparentar més alçada de la que té?.\nEstàs segura Clidice que no t'equivoques de bloc?\nJesús M. Tibau 27 de julio de 2009, 13:52:00 CEST\noh! La foto em porta records d'un fantàstic cap de setmana passat a Blanes, a la vora mateix del mar, prop de Sa Palomera\nFina 27 de julio de 2009, 17:37:00 CEST\n...i de la Fundació Àngel Planells...\nHola Jesús M., tal i com ho expliques, tinc la sensació d'haver-ho viscut i tot. :-)


La mítica Casa dels Bous del Cabanyal es convertirà en una de les tres seus del Museu de la Mar - Diari La Veu\nEscriba el número 546509\n11 juny 2019 17:15h\nEs construirà un nou edifici que connectarà amb el jardí de Tenyidors per a complementar-ne els diferents usos. / AJUNTAMENT DE VALÈNCIA\nVALÈNCIA. La Casa dels Bous acollirà una de les tres seus del Museu de la Mar, juntament amb les Drassanes –al Grau– i una nau de les antigues drassanes de la Unión Naval de Levante –a la Marina. El projecte està caracteritzat per la identitat dels Poblats Marítims i la pesca, a més d'incorporar un caràcter tecnològic. D'altra banda, aquest treball consisteix en la restauració de l'edifici i del pati com un espai cultural i museogràfic, i també la construcció d'un nou edifici d'ús sociocultural i gastronòmic, que connecta amb el jardí de Tenyidors.\nEl projecte de recuperació està adjudicat a la cooperativa d'arquitectes, El Fabricante de Espheras, sota la direcció de Pascual Herrero, per un import de 60.500 euros i actualment està en la fase de revisió per part dels tècnics i la regidoria de Cultura i Patrimoni de l'Ajuntament de València. Una vegada estiga revisat i s'inicie la licitació, es calcula que l'obra tardarà catorze mesos i costarà al voltant de dos milions d'euros.\nLa regidora de Patrimoni i Recursos Culturals en funcions, Glòria Tello, ha destacat que "la intenció d'aquesta restauració és fer realitat la demanda de crear el Museu de la Mar, ja que sempre l'hem entés com una necessitat en aquesta ciutat". "L'objectiu del projecte és recuperar el patrimoni de la Casa dels Bous, mitjançant intervencions de consolidació i restauració", ha explicat aquest dimarts Tello.\nEl pati dels Bous serà la zona d'accés del recinte, que estarà connectat amb el jardí de Tenyidors mitjançant dues obertures en el mur que els separa. D'altra banda, la Casa dels Bous tindrà un punt d'informació i recepció en la planta baixa i, a més, en la primera planta estaran les oficines i l'administració.\nAixí mateix, darrere de la casa està la Nau d'Estables, on s'habilitaran dos espais culturals: d'una banda, a la planta baixa hi haurà una zona per a exposicions permanents mentre que la primera planta s'habilitarà per a usos múltiples i exposicions temporals. A més, es construirà un nou edifici, que també connecta amb el jardí de Tenyidors, per a complementar-ne els diferents usos, com per exemple un espai per a tallers, una cafeteria i una zona per a acollir diferents activitats culturals.\n"La intenció és que siga un espai destinat als veïns i veïnes per a la realització d'activitats culturals com a cinema d'estiu o concerts, i perquè també coneguen la història del barri a través d'arquitectures, oficis i vivències de la pesca tradicional", ha assenyalat Tello.\nD'altra banda, el discurs museogràfic que proposa el projecte està compost per quatre àrees: poblats marítims i la seua relació amb la pesca, l'edifici de la Casa del Bous i Tenyidors, els homes i les dones del mar, i els arts de la pesca. Així mateix, el director del projecte, Pascual Herrero, ha explicat que "ha sigut necessari entendre el projecte com un entorn de protecció. Aquest museu té sentit des de la recuperació de la identitat del barri".\nEscriba el número 763824


Ajuntament de Vallirana - En marxa el dispositiu municipal davant l’inici de la nevada\nEn marxa el dispositiu municipal davant l’inici de la nevada\nNevada 12 febrer 2018ampliar imatge [+]\nLa Brigada d’Actuació Ràpida s’ha activat per tirar sal als punts habituals de diversos barris tot i que la previsió és que no nevi gaire més.\n12/02/2018. Amb l’arribada aquesta nit de la neu a diversos barris l’Ajuntament ha activat la Policia Local i la Brigada d’Actuació Ràpida sota la supervisió del regidor de Seguretat, Òscar Suñéper posar en marxa el dispositiu municipal davant de nevades.\nLes primeres intervencions són per part de la Brigada que tiraran sal als punts habituals a diversos barris com per exemple Pinars, Mas de les Fonts, Lledoner, Can Julià... amb el suport de la Policia Local.\nEn funció de la importància de la nevada i de les afectacions que pugui ocasionar s’actuarà per minimitzar al màxim la seva incidència. I en cas que calgui informar la ciutadania es farà des del web municipal i les xarxes socials.\nTot i que les previsions són que la nevada no vagi a més, des de l’Ajuntament es demana màxima precaució.


Decisió dràstica: l'esport català no professional s'atura per contenir el coronavirus\nL'esport català no professional s'atura per contenir el coronavirus\nBarcelona. Dimarts, 13 d'octubre de 2020. 18:21\nActualitzat: Dimecres, 14 d'octubre de 2020. 15:53\nL'esport català no professional s'atura. Totes les competicions esportives d'àmbit català, federades, escolars o privades queden ajornades durant els pròxims dos caps de setmana per ajudar a contenir el coronavirus. Així es confirmarà aquest dimecres al Procicat.\nEls pròxims dos caps de setmana\nEls últims dies estan augmentant els casos de Covid19 i aquesta dràstica decisió es pren per reduir l'impacte que pot tenir el virus. El secretari general de l'Esport, Gerard Figueras, ha explicat que les xifres estan augmentant perquè hi ha més mobilitat familiar els caps de setmana.\n"L'empitjorament de les dades de contagis es produeix perquè els caps de setmana hi ha una mobilitat familiar fora dels municipis que incrementa molt el risc", ha assegurat Figueras.\nSí que hi haurà competició estatal i internacional, però no entre catalans. Per tant dos equips catalans no podran competir entre ells, encara que sigui un amistós, però un català amb un altre equip d'una altra comunitat, sí.\nAquesta decisió s'ha pres després d'una reunió de la Unió de Federacions Esportives de Catalunya (UFEC) i totes les federacions esportives catalanes, juntament amb el secretari general de l'Esport. L'últim pas perquè s'aprovi la mesura és que ho validi un jutjat.\nSegueixen els entrenaments\nEn qualsevol cas, se seguirà entrenant i no estaran afectats els usuaris de les instal·lacions esportives ni dels gimnasos. "Som conscients de la situació que estem vivint i ho acceptem amb resignació", ha destacat el president de la UFEC, Gerard Esteva.\n"Hem de deixar clar i ser contundents que l'esport no és el problema. Hem tingut casos, però hem actuat per garantir la traçabilitat i aplicat tots els protocols amb SGE i Salut", ha comentat Esteva.\nJugadors de futbol americà durant un partit / @UFEC\nUn dels temes més polèmics i que els esportistes es queixen és que ja han pagat les fitxes i les mútues per aquesta temporada i ara han vist com no poden competir. Hi ha esportistes que fa mesos que es preparen per aquest moment i ara han vist com s'han truncat els seus plans.\nLes competicions no professionals i base estaven a punt de reprendre l'activitat després de l'aturada el passat mes de març i ara han vist com hauran d'esperar, un mínim, de 15 dies més.


Vull ser blogger: de desembre 2008\nEl 2008 serà recordat per moltes coses negatives com l'esclat de la bombolla inmobiliària, la crisi financera, el passadís del Barça al Bernabeu amb golejada inclosa o la reelecció de Zapatero amb majoría gairebé absoluta. Però si hi ha un motiu per assegurar que el 2008 ha sigut una gran merda és per una noticia de la que m'he assabentat el diumenge i que he hagut de dur al pap fins les 00:00 perquè si l'arribo a penjar ahir hagués semblat una innocentada: New Kids on the Block s'han tornat a reunir.\nSí, amics. Els creadors de l'odiós i, de fet, execrable concepte boy band cap a les acaballes dels anys 80 han cregut que no eren prou patètics per sí mateixos els retorns d'imitadors seus com Take That i Back Street Boys i han decidit obsequiar-nos amb el numeret decadent definitiu. I poca broma perquè van començar una gira per Canadà i els Estats Units al setembre i el 4 de febrer ja els tenim a París. S'acosta perillosament l'apocal.lipsi, i això explicaría perquè els maies van predir que la fi del món serà l'any 2012 (llàstima de JJOO a Madrid, tindría el seu morbo).\nPel que he pogut esbrinar, en aquests 14 anys de beneït silenci els membres de New Kids on the Block s'han dedicat a fer coses tan diverses per separat com tenir atacs de pànic i passar a l'anonimat més absolut, fracassar estrepitosament amb discs en solitari, participar en realities com The Surreal Life i ¡Mira quién baila!, protagonitzar musicals a Broadway o fer-se una petita carrera cinematogràfica gràcies a ser germans d'en Mark Whalberg.\nAlgú els ha convençut de que és preferible actuar com sex symbols madurets i perpetrar absurdes coreografies que pentinar canes, marcar corva de la felicitat i esperar que els diumenges la dona s'emporti els nens a ca la iaia per practicar la masturbació amb asfíxia. Això sí que és colar una innocentada...\nPer Markutis a les 22:48\nAra que ens estem acabant el 2008 arribarà el moment en el que caureu a la temptació de fer-vos propòsits pel 2009 i, com us aprecio relativament, en comptes de fer-vos veure lo trista i mancada de sentit que és la vostra existència i com d'inútils i ridícules són les vostres aspiracions us mostraré 3 negocis infalibles per forrar-se. Perquè tots sabem que els diners no compren la felicitat però lloguen els seus serveis de puta mare.\n1. Fabricació d'extintors: Pense-m'hi detingudament, és el negoci rodó. Tots els edificis en tenen i gairebé mai es fan servir però s'han de revisar cada any i substituïr-los cada 5. Això obre una possibilitat molt interessant, que és la de només treballar un mes a l'any si t'ho muntes bé. A més, no serveixen de res però son obligatoris. ¿Quan heu vist a la televisió un tío mantejat pels seus veïns, cofois de que els hagi salvat l'edifici extintor en mà? Ah, i recordeu: si no voleu ser simplement rics sino que desitjeu estar podrits de diners només heu de recarregar els extintors vells de les empreses i escales de veïns amb poderío i colar-los com si fossin nous als barris 'Callejeros style'. Això us permetrà rebentar els preus i fer-vos amb el mercat.\n2. Reciclatge de consciències: És una variació inversa d'oficis més antics com el confessor i el psiquiatra, amb un nínxol de mercat per explorar evidentíssim. Consistiría en fer creure als ciutadans, mitjançant hipnosi i teràpia conductiva, de que ténen algun sentit coses que fan a diari com conduïr per autopista a 30 km/h, pedalar entre cotxes amb bicicletes de llauna, pagar més per un transport públic que no funciona, collir merdes de gos amb la mà, comprar les bosses de plàstic del súper o parlar amb un/a llenguatge/o respectuós/a amb tots/es els/les gèneres/os. Un avantatge claríssim és que mentre IC-V governi la subvenció està garantida. L'objectiu final sería convèncer a la població de que renegociar amb un govern central una llei de finançament que ja va ser aprovada en la negociació d'un Estatut aprovat pel mateix govern central és el més normal del món.\n3. Prostitutes transgèniques: Aquest negoci té una petita dificultat d'inversió inicial, perquè cal untar polítics i clero, però aquesta anècdota us farà entrar amb bon peu al Club Bildelberg. Pel que fa a la resta, en el ram de les meuques modificades genèticament tot són avantatges. Més enllà de la perfecció estètica i la varietat de races, podeu deixar volar la vostra imaginació i dissenyar-les sense vagina per fomentar l'especialització en sexe anal o instal.lar-hi un dispositiu amb efecte piròlisi a la boca per erradicar el risc de contagi d'enfermetat venèria entre mamada i mamada.\nApa! Bones festes, que no estamos tan mal. I feliç 2010.\nPer Markutis a les 16:58\nÉs innegable, el cinema està terminal. Digueu-me, quan va ser la última vegada que veu anar al cinema il.lusionats per veure una pel.lícula? Encara més, quant de temps fa que no veieu una pel.lícula original com déu mana? Que si ara adaptacions de còmics (Hell Boy, X-Men, Iron Man), que si nissagues interminables que ja sería millor no tocar (Star Wars, La jungla de cristal, Indiana Jones), que si adaptacions de sèries televisives (Sexo en Nueva York, Expediente X, Superagente 86), que si adaptacions de musicals teatrals (Chicago, Mamma Mía, Sweeney Todd)... I el clàssic dels clàssics, l'adaptació de best-sellers literaris.\nEt penses que això és una poma però no, heretge, és la fruïta prohibida del Gènesis de la Santa Bíblia\nEn aquesta última categoría s'engloba la puta merda aquesta de Crepúsculo, la primera d'una sèrie de novel.les escrites per una repugnant mormona nord-americana que sota l'aparença d'història romanticona de ciència-ficció amaga una ideología neoconservadora recalcitrant. NO la compreu, NO la regaleu, NO la llegiu i NO veieu la pel.lícula, a menys que us interessi el devenir d'una beateta adolescent de familia desestructurada que s'enamora d'un vampir amb el que no pot follar perquè si ho fa morirà, però que al final de la nissaga, un cop purificat el seu amor i ja casada amb el vampir, fot un clau amb ell després de ves-a-saber-quantes-mil pàgines i es queda prenyada. Com les cola la filla de puta.\nD'això, senyores i senyors, en fan una pel.lícula que s'estrena als Estats Units i les dues primeres setmanes racapta 150 milions de dòlars. Tota una orgía de joia per als productors i també pels centenars de milers de fans dels Jonas Brothers i els seus Purity Rings. I és que ara la última moda entre els púbers és la castedat. Toca't els ous.\nAi, malparits, què poc sabeu de la vida si preferiu un anell de pega a una bona palla feta d'amagatotis per la novieta a les últimes files del cinema. Que, per cert, és la única cosa interessant que podreu fer a la sala amb les merdes que s'estrenen últimament.\nPer Markutis a les 18:27\nEtiquetes de comentaris: cinema, literatura de qualitat, ram de l'odi\nEl Barça acaba de fitxar un morlaco hongarès de 24 anys, 2 metres i 105 kilos de pes per al seu equip d'handbol. El més destacable, però, és que l'individu en qüestió respon al nom de Barna Putics.\nEs comprarà el jugador una vivenda a Castelldefels? Cobrarà més per dur escrit a la samarreta un eslògan tan efectiu per a la indústria autòctona del plaer? Veurem al Palau Blaugrana una Penya Barna Putics fundada per les treballadores de Les Corts? Y Urdangarín que opina de esto?\nPer Markutis a les 1:56\nEtiquetes de comentaris: actualitat, humor express, tonteria\nNi Barça-Madrid ni hòsties! El partit que no us podeu perdre per res del món és l'Olympique de Marsella-Atlético de Madrid que es jugará el proper dimarts 9 de desembre.\nSi no heu estat amagats a l'illa de Lost els últims dos mesos sabreu que el partit vé calentet de l'anada, que va acabar amb el Calderón clausurat i un aficionat del Marsella a la presó. Santos Mirasierra, que així es diu l'angelet, s'enfronta a 8 anys de presó per desordre públic i atemptat a l'autoritat amb agravant de lesions i serà jutjat demà. La resposta dels Ultras de l'Olympique no s'ha fet esperar i ahir es van fer públiques les amenaces rebudes al correu electrònic del club colchonero. Us en deixo dues a tall d'exemple. Textual:\n"les marsellais attendent l'atletico impatiemment. on va tous vous niquer bande de fils de puta. Santos en prison pour 8 ans = 8 supporters de l'atletico de tués. venez nombreux bandes de hijos de puta". (Els marsellesos esperen l'Atlético amb impaciència. Us follarem a tots, colla de fills de puta. Santos a la presó per 8 anys = 8 seguidors de l'Atlético morts. Veniu molts, colla de fills de puta).\nQualsevol que hagi passejat una miqueta per Marsella sap de quina mena de gent estem parlant i fins a quin punt son serioses les amenaces. Però com els del Frente Atlético són d'aquesta manerota que no es perden un partit i tampoc toleren que els hi diguin covards (i mira que ja estan classificats per vuitens de final de la Xampions), em consta que hi aniràn tot i que la directiva de l'Atlético s'ha negat a vendre'ls-hi entrades.\nCreieu-me, serà històric. 4.000 francesos embogits a la caça d'un centenar de feixistes espanyols pels carrers de la ciutat més xunga que he tingut la mala sort de trepitjar. El somni d'un català.\nSi a alguna llumenera se li acut enregistrar el que està a punt de passar, aconseguirà un material que riute'n tu del Resident Evil.\nPer Markutis a les 12:35


6 consells per a la introducció de l'eLearning a la teva empresa | Opentrends\n6 consells per a la introducció de l'eLearning a la teva empresa\ndesembre 4 2020\nSens dubte, en l’era digital en què vivim, l’eLearning enriqueix el nostre món laboral. Però, com t’ho pots fer per convèncer els més escèptics i establir l'eLearning com a part integral de la teva cultura corporativa?\nSegons una enquesta de la Societat Americana de Capacitació i Desenvolupament, fins a un 77% de les empreses americanes ja feien servir l'eLearning l’any 2017. Això vol dir que han aconseguit un 218% més d'ingressos per empleat i un 24% més de marge de benefici.\nAbans de res, i per anomenar dos dels molts avantatges que l’eLearning suposa pels empleats, els cursos en línia simplifiquen l'accés als programes de formació contínua i els permeten seguir formant-se en un entorn professional ple.\nTot i això, abans de comunicar el canvi a la plantilla i voler avançar activament amb l'establiment del programa d'eLearning, has de començar per tenir les coses clares, és a dir, aclarir les condicions marc i fixar el rumb, ja que a més a més de la creació del programa d'eLearning en si, la introducció de la transferència de coneixement digital a l’empresa representa un altre gran desafiament que no has de subestimar. Al cap i a la fi, la manera com ho enfoquis determinarà l’èxit de l’oferta d'eLearning entre els treballadors.\nConsideracions estratègiques importants a tenir en compte\nUn canvi a eLearning no és una operació tàctica. Necessites temps i una estratègia perquè veuràs que no tothom percep sempre el canvi com una cosa positiva. Essent realistes, et trobaràs amb algunes complicacions que podràs minimitzar amb preparació. Has de tenir en compte que:\nL'esforç planificat redueix els costos\nEls resultats de l'aprenentatge són escalables sense necessitat de grans inversions\nLa nova forma d'aprenentatge pot ser fàcilment integrada dins la vella cultura de l'aprenentatge\nA continuació, enumerarem 6 consells per facilitar la introducció de l’eLearning a la teva empresa:\n1. Realitzar una avaluació de les necessitats\nEn aquest primer pas, es comproven els motius per introduir un programa d'eLearning i es comparen l'estat real i l'estat objectiu. Les següents preguntes poden ajudar-te a fer-ho. Un cop les hagis respost, recorda organitzar els recursos en conseqüència.\nLlista de preguntes recomanades:\nQuins objectius persegueixes amb el programa d'eLearning?\nA quines despeses addicionals de personal i requisits tècnics t'enfrontes?\nQuin paper assoleix cadascú en el procés d'aprenentatge?\nQuins continguts o coneixements han de ser transmesos?\nQuins grups d'empleats han de formar-se i en quins temes?\nExisteix ja material de formació o s’ha de dissenyar? En aquest últim cas, es dissenyaria internament o amb l'ajuda de proveïdors de serveis externs?\n2. Entrevistar els empleats\nCom a tot arreu en la comercialització, l'enfocament del desenvolupament de productes i l'experiència del client està en el grup objectiu. Els empleats han de permetre’t participar en el procés de desenvolupament del seu programa d'eLearning.\nEntrevistar els empleats de diferents posicions i departaments: Quines són les seves crítiques i pors? Com imaginen una experiència d'eLearning òptima? Quins són els seus requisits?\nParlar amb els instructors i els gerents de Capacitació. La seva opinió t'ajudarà a obtenir una perspectiva completament diferent\nDur a terme un primer projecte pilot amb un petit grup d'aprenentatge. Identificar els obstacles i optimitzar l'experiència\n3. Definir l'estratègia d'aplicació\nEls objectius formulats al número 1 proporcionen un punt de referència. La seva principal tasca és fer que l’eLearning sigui conegut i, en el millor dels casos, popular, a la teva empresa. Això requereix una estratègia de comunicació uniforme i el suport de totes les persones responsables, així com de la Direcció.\nFormular una estratègia i una directriu de comunicació.\nPlanificar mesures concretes per a la comunicació interna.\nCrear material d'informació i promoció.\nOrganitzar esdeveniments informatius com, per exemple, seminaris web sobre el tema "Què és l'eLearning?", panells de discussió "Quins són els beneficis de l'eLearning?".\nFer servir tots els canals interns de màrqueting com la intranet, les xarxes socials, el butlletí de l'empresa, etc.\n4. Eliminar el dubte\nLes notícies falses es propaguen com un incendi forestal. Atura-les a temps! Per exemple, si circulen informacions o suposicions no del tot acurades, la solució no és altra que una comunicació transparent que generarà confiança.\nLes persones consideren sagrades les seves dades personals i volen saber què passa amb elles. Sigues comprensiu i informa els seus empleats de tot:\nEs recullen dades personals? Si és així, quines?\nAmb quin propòsit es processen o es poden veure aquestes dades?\nEs fa un seguiment del progrés de l'aprenentatge i s'envien mostres dels resultats dels treballs o exàmens als superiors i/o al departament de personal?\nAlgunes persones es preguntaran: "Per què hauria de fer cursos en línia ara? En què em beneficia?". Aquí, limitar-te a comunicar els avantatges de l'eLearning no serà suficient; hauràs de crear incentius i transmetre el contingut de l'aprenentatge de manera pràctica.\nPer exemple, pots motivar introduint un sistema de recompenses: Tothom que hagi completat un curs, rebrà un certificat. Pots distribuir premis i punts de bonificació a les persones que obtinguin els millors resultats o que completin un nombre particularment alt de cursos. Sigues creatiu! No hi ha límits.\nTambé pots donar als empleats més llibertat a l’hora de decidir què volen aprendre. A més a més dels cursos fixos, poden, per exemple, decidir per si mateixos en quines altres matèries volen formar-se. L'autocontrol és un motivador valuós i efectiu.\nEn aquest context, el material d'aprenentatge no sempre ha de ser determinat per tu o per tercers. Per exemple, es pot permetre que els empleats creïn el seu propi material d'aprenentatge, vídeos explicatius en el seu camp d'especialització, etc. i els comparteixin amb els seus companys. Tot això podria posar-se a disposició del personal en una biblioteca en línia, una mena de centre de coneixement.\n6. Crear acceptació\nDiferents factors influeixen en l'acceptació que es pot generar quan s'introdueix l’eLearning en una empresa.\nPer a moltes persones, el major avantatge de l'eLearning és que són independents en temps i lloc. No obstant això, aquest aspecte porta implícit un desavantatge: La manca de contacte amb persones i professors d'idees afins.\nExemples de mesures a prendre:\n● Establir grups d'aprenentatge digital on els participants en els cursos puguin intercanviar-se i recolzar-se mútuament\n● Animar els professors a participar en la conversa i a estar disponibles per preguntes\n● Permetre l'intercanvi en temps real a través de xats, fòrums i videoconferències\nAlguns empleats aporten més coneixements previs que d'altres, ja sigui per la seva formació o pel seu treball, el que farà que els resulti més fàcil posar-se a el dia. Els millenials, com a nadius digitals, per exemple, seran capaços de gestionar el nou sistema molt més ràpid.\nEs poden prendre algunes mesures per assegurar-nos que les persones menys experimentades puguin posar-se al dia sense problema, com un disseny intuïtiu de la plataforma d'aprenentatge i el subministrament de contingut d'alta qualitat. L'atenció ha de centrar-se en la facilitat d'ús, que pot optimitzar-se mitjançant els següents punts.\nOferir cursos intensius sobre com utilitzar el programari abans que comenci el curs.\nPreparar cursos de prova.\nRepartir un kit d'inici: Manual, auriculars i altres consells.\nL'escepticisme o el rebuig cap a certes coses estan basats majoritàriament en la ignorància. Això vol dir que quan les persones s'oposen a alguna cosa o a algú, sovint és perquè no entenen el tema o la situació. En aquest cas, és recomanable educar la gent i començar amb una comunicació transparent, com s’ha comentat en la secció anterior anomenada "Eliminar el dubte".\nSi als càrrecs superiors no els agrada veure que es fa ús de l’eLearning durant les hores de treball, o són escèptics sobre el tema, els empleats voldran mantenir-se allunyats d’ell, més que res per evitar un conflicte desagradable. L'única solució en aquest cas és crear espai i acceptació per als cursos online a la vida laboral diària.\nA més a més, molts alumnes es queixen sovint de l'enfocament massa teòric de les lliçons. Després de tot, els temes recentment apresos només poden consolidar-se de veritat si el que s'ha après es pot posar en pràctica.\nEncoratjar els empleats a posar en pràctica els seus nous coneixements, per exemple, compartint exemples de millors pràctiques dels seus companys i recolzant la mentalitat d'assaig i error.\nEl temps de treball és temps d'aprenentatge: Introduir temps específics per a l'aprenentatge o bloquejar temps individuals en el calendari. Els empleats poden bloquejar el calendari amb la nota "Si us plau, no molesteu" o "Estic estudiant". També es pot proporcionar una plantilla de correu electrònic o un cartell de sobretaula amb aquesta finalitat.\nPreparar sales de descans amb equips adequats per al treball concentrat.\nNomenar mentors amb experiència. Per exemple, empleats en llocs superiors que puguin proporcionar assessorament i suport als joves en qüestions de contingut.\nFes feliços els empleats i l'empresa!\nNomés quan els empleats apliquin la teva oferta d'aprenentatge electrònic en el seu treball diari per aclarir problemes i preguntes, serà acceptada com una part important de la cultura corporativa. Llavors, i només llavors, s'aconseguirà l'èxit desitjat.\nNo obstant això, per garantir que l’eLearning sigui vist com una millora a gran escala, hauries de portar a terme un control d'educació contínua, el que vol dir qüestionar constantment els processos, avaluar les mesures, sol·licitar retroalimentació i posar en pràctica els suggeriments de millora. Mai deixaràs d'aprendre!\nPer aquesta raó, no has de considerar l'aprenentatge en si mateix com un esdeveniment aïllat, sinó com un procés que vol créixer i millorar cada dia. El més important és que facis el primer pas; pots utilitzar aquest article com a punt de partida. Comença ara!


Vols barats de Màlaga a Aberdeen a Iberia\nVols barats Regne Unit Aberdeen Màlaga-Aberdeen\nVols barats de Màlaga a Aberdeen (ABZ) de Màlaga a Aberdeen Màlaga-Aberdeen, Regne Unit\nVols barats Màlaga-Edimburg\nVols barats Màlaga-Glasgow\nConsulta l’oferta de vols de Màlaga a Aberdeen i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Màlaga a Aberdeen.\nEls preus mostrats corresponen a cerques de vols a de Màlaga a Aberdeen fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Traçant Somnis: de febrer 2013\nPublicat Traçant somnis en 22:49 0 comentarios\nDesprés d'un dissabte d'esquí a pistes com pocs als Angles, anem a dormir a Vilanova de Formigueres. Nevada monumental la que ha caigut aquests dies a tota aquesta zona.\nEl diumenge al matí ens aixequem a les 8 amb la calma per esperar que acabin d'arribar en Rossi i en Dani que venen de la plana, però resulta que les carreteres són un caos (ha estat nevant tota la nit) i decideixen donar mitja volta (una veritable llàstima, perquè amb la feinada que hi tindrem per obrir traça, haguessin anat bé per rellevar-nos.). L'objectiu del dia és pujar al Pic de la Pelada (Serra de Madres), cim facilet i amb quasi nul risc d'allaus que transcorre el 90% per dins el bosc, idoni per un dia com avui.\nDesprés de que els veïns del poble ens toquin la pera unes quantes vegades i en facin moure els cotxes de lloc, sortim per la pista que va a coll de Sansa. Ens perdrem una mica ja que evidentment no l'han netejat i amb la quantitat de neu que hi ha no veiem ni rastre. Finalment sembla que l'enganxem i per alguna clariana que veiem retallem cap amunt pel mig del bosc amb bastant bon fer, fins que tornem a enganxar la pista a 10 minuts del coll de Sansa (1h i 20min).\nAmb l'Adri volíem entrenar i crec que l'excursió farà el fet. Aquí no hi ha passat ningú i ens toca obrir traça fonda fonda de 2 pams....ens anem rellevant entre en Sami, l'Adri i jo, i ens maleïm perquè en Dani i en Rossi no han pogut arribar...amb 5 bous obrint traça això hagués estat una altre història...\nDes del coll ja veiem el pic de la Pelada, que fent honor al seu nom, té els últims metres ben ventats, però està lluny..i més tenint en compte la traça que hem d'obrir. Després del coll seguim la pista plana durant quasi una hora (els relleus cada cop són més curts i comencem a dubtar que avui fem el cim...).\nDesprés de creuar el riu i arribant a la base del torrent que mena al cim, deixem la pista i comencem a enfilar pel bosc. Rumiem per on podem anar perquè la pujada no sigui tant dura..sembla que si anem cap a la carena hi haurà menys neu i en farem més a via, però també més volta...jo i l'Adri que estem fosos del dia d'ahir a pistes ja hauriem tirat la tovallola fa rato.... Avui és dia de duresa psicològica i en aquests casos el millor aliat és en Samuel, nosé si s'ha fotut una mongeta màgica o 1000, però quan arriba la pujada el tio no hi ha qui el pari, a poc a poc i sense parar anem pujant fins arribar al coll. Aquí, mengem una mica, ens abriguem i pugem fins al cim a peu, doncs està tot ben pelat (5h i 15 min!!).\nIncreïbles vistes cap a les estacions dels Angles, Formigueres Puyvaldor i els cims de darrere, també el Madres, el Canigó i cap a Cambres d'Ase...però fa vent i fred i sembla que el temps vol tornar a canviar. Baixem fins al coll i ens posem esquís. Jo m'he cansat massa per no disfrutar al màxim del descens aixi que amb pells acabo de remuntar 30 metres i flanquejo per la carena per agafar la pala des de dalt de tot. El Canadian Powder s'ho val!\nQuè dir de la baixada...les fotos parlen soles...\nUn cop arribats a la pista, alliberem el taló i fem la eterna pista fins al coll de Sansa seguint la fonda traça. Després del coll, anem a buscar el descens directe pel bosc per on hem pujat esquivant arbresfins arribar al cotxe. Després d'una d'aquestes jornades, crec que puc aguantar uns quants anys més sense anar a Canadà o Alaska ;-)!!\nGemma, Sam, Adri i Samuel.\nPublicat Traçant somnis en 12:22 5 comentarios


Brugada defensa per al Trueta «el model americà» dels millors hospitals catalans - Diari de Girona\nBrugada defensa per al Trueta «el model americà» dels millors hospitals catalans\nEl cardiòleg replica les crítiques de l'alcaldessa i la regidora de Salut de Girona a la seva proposta de construir el nou hospital a Salt\n30·11·19 | 00:53\nEl telèfon d'al·ludits ha passat a millor vida per reencarnar-se en xarxes socials. Twitter, en el cas que ens ocupa, el del cap de servei de Cardiologia de l'Hospital Universitari Dr. Josep Trueta, Ramon Brugada, de qui l'alcaldessa de Girona va desautoritzar la proposta de traslladar el centre a Salt.\nEl doctor Brugada ha defensat públicament i nombroses vegades que, des del seu punt de vista, Salt i el sector annex al Parc Hospitalari Martí i Julià és la millor opció per al nou Trueta. El cardiòleg aposta per un complex que, dijous, l'alcaldessa, Marta Madrenas, va qualificar de «proposta faraònica» que s'ajusta a un «model americà» d'atenció sanitària que és «de pagament». Unes afirmacions que va compartir la regidora de Salut de Girona, Eva Palau, qui va deixar clar el seu rebuig a unificar els hospitals Santa Caterina i Trueta, entre altres raons, per mantenir «el model sanitari català és de proximitat».\nL'informe amb què l'Ajuntament de Girona argumenta que el parc de salut s'ha de construir al barri de Domeny i que ha entregat a la Conselleria de Salut -que ara l'estudia, amb el de Salt, per prendre una decisió el primer trimestre de 2020- es tanca amb un plànol que recull la idea de Brugada d'un «Campus biomèdic Girona sud 2050», tal com va indicar l'alcaldessa durant la seva presentació a la premsa. Madrenas va incidir en la inclusió d'un hotel o un centre de congressos com a elements especialment discordants amb el concepte de parc de salut que defensa el seu govern.\nLa reacció del doctor Brugada no va tardar i va prendre forma de fil de Twitter, amb vint publicacions que obria reconeixent que «em fa il·lusió que, fins i tot, han utilitzat [l'Ajuntament de Girona] una imatge PowerPoint meva». Un cop dit això, el cap del servei de Cardiologia va ressaltar algunes consideracions fetes per les dirigents municipals, com ara que la regidora de Salut insistís que l'hospital atén una població de referència de 843.000 habitants; «segons de Catalunya», va escriure, «s'agraeix que, ara sí, ens vegin importants». El facultatiu va recórrer a la ironia per valorar el recordatori de Madrenas al «compromís polític verbal» fet el 2004 perquè el Trueta s'ubiqués al nord de Girona: «òbviament, els compromisos polítics-polítics, polítics-ciutadania no es trenquen mai».\nA més de recordar que el servei afecta totes les poblacions i no només la capital, el cardiòleg va fer notar una reducció del sòl ofert per Girona des del 2018; va criticar que l'informe menystingui Salt i va fer notar que «el model nord-americà que proposo el tenen a Can Ruti, Vall d'Hebron, el Clínic, l'Hospital del Mar, Bellvitge, Sant Joan de Déu, entre altres». Ramon Brugada tanca el fil advertint en contra del projecte a Domeny.


Itinerari per conèixer diferents dones de Sabadell\nAmb el títol “Saps què feia la teva besàvia?”, tindrà lloc el proper diumenge\nEl diumenge 17 de març, a les 11 del matí, es durà a terme l’itinerari Saps què feia la teva besàvia? Un recorregut que ser un petit homenatge a les dones sabadellenques, en el marc del Dia de la Dona. L’activitat és gratuïta i les inscripcions es poden fer trucant al Museu d’Història de Sabadell: 93 727 85 55.\nL’itinerari es fa pel centre de Sabadell, amb parades en llocs relacionats amb la vida d’algunes dones sabadellenques molt diverses. Així, es parlarà d’històries persones conegudes i d’altres que no ho són tant i de col·lectius que van donar molt de caràcter a la nostra ciutat: des de les dones del tèxtil, fins a les pentinadores, manicureres, cotillaires, modistes, brodadores, planxadores, etcètera.\nEntre altres, es parlarà de Lola Pairó –mare de Miquel Crusafont, que va ser una de les carnisseres que van inaugurar el nou edifici del Mercat–, de Júlia Sabaté –que tot i ser de família humil, va poder estudiar Farmàcia– i de Gertrudis Artigas –que va professora i directora de l’Escola de Sargidores de l’Escola Industrial d’Arts i Oficis.\nPerò també es parlarà de dones activistes, com Maria Gispert –que va formar part del Bloc Obrer i Camperol i va ser una de les primeres dones de Sabadell (i també de Catalunya) que va participar activament en conferències i mítings– i Teresa Claramunt –dirigent de tendència anarcosindicalista que va destacar en la vaga de les set setmanes i va organitzar a Sabadell el primer grup polític social femení.\nI moltes d’altres, molt o poc conegudes, com la Fidela Renom –la primera sabadellenca que va arribar a ser regidora–, Agnès Armengol –poetessa–, Carme Simó –mestra–, Dolors Miralles –fundadora de l’Acadèmia que porta el seu nom–, Narcisa Freixas –pedagoga, escriptora i compositora– i Antònia dels Ossos –reconeguda curandera que va exercir al carrer de la Font Nova.


Nou pas del Govern per «avançar» cap a l’anul·lació del canvi d’hora\nEs pretén que la reforma permeti «gaudir d'uns models de gestió del temps més eficients i amb uns horaris més racionals i flexibles que facilitin la conciliació»\nper Júlia Navarro dimecres, 21 d’octubre 2020 - 10:04h\nEl Govern català ha aprovat un pla per a la reforma horària | Cedida\nEl Govern de la Generalitat ha aprovat aquest dimarts en el Consell Executiu el 'Pla Viure Millor', que busca posar les bases per a una reforma horària que permeti «gaudir d'uns models de gestió del temps més eficients i amb uns horaris més racionals i flexibles que facilitin la conciliació».\nEl pla, publicat per l'Oficina per a la Reforma Horària de la Generalitat el mes de juliol passat, s'impulsa per a complir amb els compromisos recollits en el Pacte per la Reforma Horària, signat a l'estiu del 2017 amb el suport de 110 institucions, segons ha informat l'Executiu català.\nLa Generalitat ha informat que el pla estarà coordinat per la seva Oficina per a la Reforma Horària, que s'avaluarà i actualitzarà l'any que ve, i que amb ell, Catalunya es convertirà en «pionera a promoure un pla transversal de polítiques del temps i de reforma horària».\nAquest diumenge, a les 3 seran les 2\nEl canvi d'hora d'enguany es produirà en aquest cas durant la matinada del pròxim dissabte 24 al diumenge 25 d'octubre. Caldrà retardar els rellotges una hora, raó per la qual a les 03.00 h seran les 02.00 h, mentre que a les Illes Canàries a les 02.00 h serà la 01.00 h. Amb això, recuperarem una hora de descans.\nLa Comissió Europea va realitzar en 2018 una consulta a tots els ciutadans europeus en la qual més del 80% dels 4,6 milions de persones que van participar es van mostrar a favor d'acabar amb els canvis d'hora. Amb aquest resultat, la Comissió va proposar acabar amb aquesta pràctica i que el març de 2019 es produís l'últim canvi d'hora. La falta d'acord entre els estats i d'avaluacions d'impacte ha fet que Europa retardi fins a 2021 la possible anul·lació del canvi horari.\nÚltima hora: Confirmada la sentència contra el major Trapero


Banderes espanyoles i de Tabàrnia marquen un ple de la Torre que tomba rebutjar les accions dels CDR\nDivendres, 20 abril 2018 12:44\nLa presència de banderes espanyoles i de Tabàrnia va marcar un ple de Torredembarra en què es va rebutjar la moció del PP que demanava rebutjar els actes violents, en referència als CDR.\nEl Voleibol Torredembarra podrà jugar la fase d'ascens a Primera\nDimecres, 18 abril 2018 10:53\nDesprés del malentès que el va deixar fora de la ronda per pujar, la Federació Espanyola permetrà que el conjunt de Christian Vives competeixi a Múrcia de l'11 al 13 de maig.\nComencen els treballs per asfaltar l'aparcament de la zona esportiva de Torredembarra\nDimarts, 17 abril 2018 14:29\nEls treballs per asfaltar l'aparcament de la zona esportiva de Torredembarra estan en marxa. S'asfaltaran uns 3.000 m² en una superfície que fins ara rebia els assistents del centre esportiu del municipi, amb instal·lacions com el camp de futbol, el…\nMarxa enrere federativa: El Voleibol Torredembarra encara no ha pujat\nDilluns, 16 abril 2018 11:53\nA Torredembarra vam viure la fase final del Campionat de Catalunya en què l'equip local va acabar com a subcampió, només per darrere del filial del Barça. Malgrat que encara hi ha pendent de disputa una…\nL'ajuntament de Torredembarra penja la pancarta per la llibertat dels presos\nDivendres, 13 abril 2018 14:05\nDes d'aquest divendres, la façana de l'ajuntament de Torredembarra llueix una pancarta que demana la llibertat dels presos polítics catalans. Ho ha fet en compliment d'una moció del plenari torrenc aprovada el passat 16 de març\nJa es poden preservar places per aparcar a Filadors\nDimecres, 11 abril 2018 14:14\nA Torredembarra, l’Ajuntament treballa per reobrir l’aparcament de Filadors durant l’estiu. La previsió era que entrés en funcionament per Setmana Santa però es va endarrerir. Ara, pràcticament s’ha acabat de redactar el reglament d’ús i ja…\nToc-bol a Torredembarra per acostar l'esport a tothom\nDimecres, 11 abril 2018 11:12\nLa trobada, celebrada al Pavelló Els Caus, s'ha dirigit a persones amb funcionalitats diverses El Toc-Bol és una modalitat que es desenvolupa en equip i que és fàcilment adaptable. Es juga amb una pilota inflable. Per…\nTorredembarra, seu de l'Estatal base de karate\nDissabte, 07 abril 2018 18:03\nEl pavelló Sant Jordi ha acollit el Campionat d'Espanya formatiu d'una especialitat que forma part del programa esportiu dels Jocs Mediterrans.\nEls tradicionals cants de les caramelles tornen un any més a la Torre\nDimarts, 03 abril 2018 12:28\nLes caramelles de Torredembarra, cantades només per homes com van néixer en el seu origen, són algunes de les més peculiars del Camp de Tarragona. Es canten des de principis del segle XX gràcies a diverses…\nNou rocòdrom a Torredembarra\nDimecres, 28 Març 2018 10:36\nTorredembarra gaudeix des d'avui d'un nou equipament esportiu. Aquest matí s'ha inaugurat el nou rocòdrom de Torredembarra, situat al pavelló municipal Sant Jordi.\nEl premis de Cultura de Torredembarra consoliden el model\nDimecres, 21 Març 2018 13:42\nAquest 2018 les arts plàstiques seran les protagonistes dels Premis de Cultura Vila de Torredembarra. Ho fan amb un caràcter bianual i entre ells destaca el premi de Gravat Xilogràfic, que té ressó internacional\nJordi Solé (PSC) renuncia al càrrec de primer tinent d'alcalde de Torredembarra\nDesprés de trencar la disciplina de vot del grup del PSC en el darrer plenari en una moció per penjar una pancarta en favor del presos polítics, Jordi Solé ha renunciat aquest dimecres al càrrec de…\nTorredembarra degusta un miler de tapes durant la mostra dels ranxets\nDilluns, 19 Març 2018 14:05\nUna dotzena de restaurants van oferir als assistents una variada selecció de plats tradicionals fets amb peix, amb arròs, fideus o romesco, entre altres. Per aprofundir en les seves possibilitats, la jornada també va preparar una sèrie…\nRècord de participació a Torredembarra en un torneig de pàdel\nDiumenge, 18 Març 2018 13:24\nÀlex Casas i Joaquín Gutiérrez, i Sara Fuentes i Graciela Ferré van ser els guanyadors del torneig de bronze del Padel Indoor Torredembarra, que va comptar amb gairebé 500 participants, una xifra inèdita més enllà dels…\nAl voltant de les 11 de la nit es va produir un incendi en un dels habitatges d'aquest bloc de pisos del carrer camí de l'Era de Torredembarra. El foc hauria començat en una de les…


Sant Vicenç aprova el projecte de reforma integral del camp de futbol - Regió7 :: El Diari de la Catalunya Central\nSant Vicenç aprova el projecte de reforma integral del camp de futbol\nEl consistori preveu tenir-lo enllestit el 2019, amb unes obres que costaran 1,4 milions d'euros\njordi escudé 06.12.2017 | 00:12\nImatge virtual de com quedarà el camp després de les obres ASVC\nL´esperat projecte de remodelació del camp de futbol de Sant Vicenç de Castellet comença a caminar. L´Ajuntament ha donat llum verd al projecte, amb el suport del govern del PDeCAT i els vots en contra d´ERC i ICV, a l´oposició, i segons el calendari previst, el nou equipament estarà llest el març del 2019.\nFeia temps que l´equip de govern s´havia plantejat la necessitat de remodelar el camp de futbol, perquè era vell i obsolet, i no s´ajusta a les mides reglamentàries. Amb les propostes sorgides a partir d´una comissió de veïns i persones vinculades a l´esport es va consensuar el projecte, del qual ara s´ha fet l´aprovació inicial, amb la intenció de licitar les obres el primer trimestre del 2018 i començar-les a l´estiu.\nEl projecte preveu una remodelació completa de les actuals instal·lacions, en una superfície de 7.267 metres quadrats en l´àrea compresa entre els carrers Osona, Maria Matilde Almendros, i Joan Cadevall. La reforma integral també inclou un lleuger desplaçament del camp cap als carrers Joan Cadevall i Maria Matilde Almendros per poder-se ajustar a les dimensions reglamentàries, de manera que passarà a tenir una mida de 90x45 metres, i una separació d´1,5 a les bandes i de 2,5 darrere les porteries. A més, serà de gespa artificial, tenint en compte que ara és un dels pocs camps de les comarques centrals que encara no en té.\nMés enllà del terreny de joc, el camp es dotarà de nous equipaments. D´una banda, tindrà un edifici de serveis autònom que podrà funcionar encara que no hi hagi activitat al camp, i en el qual s´encabira diversos espais com ua sala de reunions, un local per a entitats, un espai d´administració, una sala d´infermeria, i una sala de fisioteràpia. Per altra banda, hi haurà un segon edifici, en aquest cas de planta baixa, que incorporarà dos vestidors de futbol 11, quatre vestidors de futbol 7, i dos vestidors destinats als àrbitres. Tot plegat, es completarà amb una terrassa a l´aire lliure, amb servei de bar, i una graderia amb capacitat per a 300 persones. Just al nivell del terreny de joc, també hi haurà un espai de magatzem i labavos , i les dependències per a la instal·lació i els serveis de tot l´equipament.\nUn cop fetes les reformes, l´accés a les instal·lacions es mantindrà igualment pels carrers Osona i Joan Cadevall, però s´eixamplarà i es milloraran les condicions, amb una major mobilitat i visibilitat de tot el sector.\nEl projecte de reforma integral del camp de futbol té un pressupost total d´1,4 milions d´euros, que es preveu finançar amb diners propis de l´Ajuntament, i amb subvencions que han d´arribar de la Diputació.\nERC manté la seva oposició al model proposat\nEl grup municipal d´ERC, a l´oposició a l´Ajuntament de Sant Vicenç, ha reiterat la seva negativa al projecte de remodelació del camp de futbol per considerar que amb el desplaçament que es farà s´agreujaran els problemes de mobilitat a la zona, i per la manca de garanties que pensen que pot tenir una inversió d´aquesta envergadura. Per això va votar en contra de l´aprovació inicial al ple, mantenint el posicionament que ja havia defensat altres vegades respecte a «un projecte de l´equip de govern molt debatut a ERC i que mai hem compartit», segons la seva portaveu, Adriana Delgado.\nDes de les files d´ERC sempre s´ha defensat la necessitat de buscar una solució a les deficiències que té l´actual camp de futbol, però s´apostava per una nova ubicació, i fins i tot s´havia apuntat la zona d´entrada al Pont de Vilomara , que actalment és no urbanitzable no programada i necessitaria un pla parcial previ que hauria fet allargar la resposta, però és que «al´actual espai, totalment ciondicionat, es farà inversió molt important que va més enllà d´una millora en els vestidors i la col·locació de gespa artificial». En aquest sentit, ERC recorda que «ja vam votar en contra del pressupost 2018 entre altres raons pel gran pes d´aquesta inversió , que no té garantida el finançament segons l´informe d´intervenció».\nPer altra banda, ERC tem que amb el desplaçament del camp «es mantinguin o s´agreugin els problemes de mobilitat i de pas, a la cruïlla de les Roques, d´entrada i sortida de la Balconada, i d´aparcament a la zona.\nEl Consell licita obres per aturar la degradació de la Torre Nova de cal Pons


La graduada dESDi Anna Salvans juntament amb Oz Estudi guardonats amb el segon premi del Concurs de Disseny de Jocs i Joguines Diset\nEl joc de matemàtiques i habilitat per a nens d’entre 4 i 12 anys: Súmmum, dissenyat pels sabadellencs Oz Estudi, és guardonat amb el segon premi en el concurs de Disseny de Jocs i Joguines de la reconeguda marca Diset.\nEl proper mes d’octubre a l’ESDi neix el News & Events, una iniciativa que t’aproparà l’agenda d’esdeveniments més importants del món del disseny, les activitats que es fan a l’ESDi i des d’on se seguirà la pista dels nostres graduats, i ho farà en format d’informatiu en directe, original, fresc i desenfadat.\nLes nedadores i alumnes d’ESDi Ona Carbonell i Paula Klamburg guanyen set medalles al Mundial Barcelona 2013\nL’equip nacional de natació sincronitzada, del que formen part les alumnes de l’ESDi Ona Carbonell i Paula Klamburg, han guanyat 7 medalles de les 7 a les que optaven al Mundial de Natació de Barcelona 2013, aconseguint quatre bronzes i tres plates.\nLalumna de lESDi Núria Altimis guanya la Beca CJ Connecta’t al Vestuari 2013\nNúria Altimís, alumna de 4rt curs de Disseny de Moda, ha estat la guanyadora de la Beca CJ Connecta’t al Vestuari 2013 amb una dotació de 5.000 i una estada formativa en practiques al Departament de Disseny de Vestuari de TV3.\nAquesta col·laboració, que es va signar per primer cop el curs 2011-2012, respon als interessos comuns per la integració de la sostenibilitat en el funcionament de la ciutat, des de la vessant acadèmica per part de l’ESDi, i des de la vessant de gestió pública municipal des de l’Ajuntament.\nLa Dra. Glòria Fernández, nova Directora de gestió estratègica acadèmica de l’Escola Superior de Disseny ESDi\nL’Escola Superior de Disseny ESDi enceta una nova etapa acadèmica sota la direcció de la Dra. Glòria Fernández que ocupa el càrrec en substitució del Dr. Llorenç Guilera, un cop finalitzat el seu mandat. La Dra. Fernández assumirà la nova responsabilitat com a Directora de gestió estratègica acadèmica de l’ESDi el proper setembre.\nLa professora d’ESDi Mireia Feliu obté el grau de Doctora per la Universitat de Barcelona\nLa professora d’ESDi Mireia Feliu ha obtingut el grau de Doctora per la Universitat de Barcelona amb el projecte de Tesi Doctoral "In-Quietuds. Nomadismes Contemporanis", que a més ha rebut distinció Cum Laude per part del Tribunal. Aquest projecte artístic i teòric de recerca investiga la mobilitat nòmada en la contemporaneïtat.\n12 de juliol del 2013\nUn centenar de futurs dissenyadors reben el Diploma de Promoció de Grau\nEl Teatre Alexandra de Barcelona va omplir-se, el passat dimarts 9 de juliol, en l’acte d’entrega de Diplomes de Promoció de Grau. Un acte que acreditava que un centenar d’alumnes pertanyien a la promoció 2009-2013 del Grau oficial universitari en Disseny impartit per l’ESDi en els diferents itineraris curriculars: Disseny Gràfic, Disseny de moda, Disseny de Producte, Disseny d’Interiors, Disseny Audiovisual i Gestió del Disseny (Integració Multidisciplinària).\nEl talent de l’ESDi es premia a la 080 Barcelona Fashion\nL’edició d’enguany de la 080 Barcelona Fashion, celebrada del 8 al 12 de juliol, ha comptat amb la presencia i el reconeixement de graduats i col·laboradors docents d’ESDi. D’una banda, el dissenyador i col·laborador docent d’EATM (seu d’ESDi a Barcelona), Angel Vilda, ha guanyat amb la seva firma Brain & Beast el premi 080 Barcelona Fashion, d’altra banda el dissenyador i graduat d’ESDi Selim de Somavilla ha rebut una menció especial per la seva col·lecció ‘Three Thousand Words’, i les graduades Marta Giralt i Tea Sirbiladze han quedat entre les 10 finalistes dels ModaFad Fashion Awards.\nTalent i projecció de futur a l’ESDi Degree Show 2013 RE-ACTION\nUn any més, el talent i la creativitat van omplir el Teatre Victòria de Barcelona per rebre una nova edició de l’ESDi Degree Show, la desfilada d’una selecció de Projectes de Final de Grau d’alumnes de l’últim curs del Grau Oficial Universitari en Disseny en l’itinerari curricular de Moda de l’Escola Superior de Disseny ESDi.\nLESDi guanya dos plates i un bronze en la categoria destudiants dels premis Laus 2013\nEls projectes "Porcs i Senyors Embotits Artesans de Mallorca" de Magaly Villaroel i "Benvingut a Barcelona" de Jennifer Molina, Laura Baldirà i Anna Vila han estat guardonats amb un Laus de Plata, cadascun, i "Newfoundstudents" d’Adrià Lapiedra, Kevin Sabariego i Roger Varela (Tabula Rasa) amb un Laus de Bronze en la màgica Nit Laus 2013 celebrada el 4 de juliol.\nJa es poden visitar les dues darreres exposicions de l’ESDi\nEl Hall de l’Escola Superior de Disseny ESDi s’omple de creativitat amb dues noves exposicions. En la primera hi trobem treballs d’il·lustració i en la segona, cartografies visuals.


El primer dia de tardor serà el dia més càlid i estiuenc de la setmana\nAquest diumenge toquen sostre les temperatures amb alerta per màximes de més de 35º als llocs més tòrrids a l’espera de canvis importants la propera setmana\ndissabte, 22 de setembre 2018 - 17:30h | Actualitzat a 23/09/2018 10:09h\nLa tardor astronòmica arriba aquest diumenge a les 03:54h de la matinada, però la veritat és que l’ambient serà de ple estiu perquè les temperatures toquen sostre i serà el dia més càlid de la setmana amb alertes per valors que arribaran o superaran lleugerament els 35º als llocs més calorosos. Tot plegat, però, té les hores comptades ja que la setmana que ve tindrem canvis importants.\nPel que fa a l’estat del cel, com ja ha passat aquest dissabte, a la nit, matí i última hora del diumenge hi haurà alguns núvols baixos a punts de la costa i entre les comarques de Barcelona i Girona que poden fer la guitza als banyistes de les platges de forma transitòria.\nA la resta s’espera sol en general que s’acabarà imposant també a les zones on a primera hora hi hagi núvols baixos. Continuaran creuant algunes bandes de núvols alts i prims que, de forma molt puntual, poden enteranyinar una mica el cel. No s’esperen precipitacions enlloc.\nLa calor toca sostre aquest diumenge | Xavi Cabo\nAlerta per temperatures excepcionalment altes i de ple estiu\nAquest diumenge tindrem el dia més càlid d’aquest episodi amb temperatures que tocaran sostre. En general, la majoria de màximes es mouran entre els 30º i els 35º a molts punts, si bé en trams de la costa, on hi farà molta xafogor, i a punts de muntanya es quedaran una mica per sota d’aquestes xifres.\nAtenció perquè, com ja ha passat dies enrere, a Ponent i a l’interior de les Terres de l’Ebre es poden assolir localment els 36º o 37º amb un ambient tòrrid digne d’un dia de juliol o d’agost. Una calor que pot ser de rècord en alguns punts tenint en compte que ens trobem a la segona quinzena de setembre. Per aquesta raó, el Servei Meteorològic de Catalunya (SMC) ha activat alertes per calor extrema diumenge al migdia a les comarques del Baix Ebre, Ribera d'Ebre, Priorat i Baix Camp.\nMapa d'avisos per calor aquest diumenge | Meteocat\nL’ambient de tardor arriba de cop aquesta propera setmana\nDesprés d’aquesta intensa i excepcional calorada, dilluns ens arriben els primers canvis. Les temperatures ja baixaran una mica, sobretot a Barcelona, Girona i nord de Lleida, on s’esperen alguns xàfecs a la tarda que també poden arribar a la mateixa línia de la costa.\nEls canvis més importants arribaran entre dimarts i dimecres, quan els termòmetres es normalitzaran per l’època i l’ambient de tardor arribarà de cop i volta. La majoria de màximes es mouran llavors entre els 22º i els 26º, mentre que les nits seran més fredes a l’interior amb mínimes entre els 10º i 15º a molts punts, una mica més altes a la costa.\nEntre dijous i el cap de setmana les temperatures remuntaran, però sembla que més endavant tornarien a baixar. Una estocada final a un estiu que s’ha resistit molt a marxar.


Una samarreta de Terrassa lluita contra la malària\nL’empresa catalana STINGbye comercialitza una línia de roba que repel·leix tot tipus d’insectes, com ara els que transmeten malalties tropicals\nPolseres, espelmes, pomades... La llista de productes per acabar amb els mosquits és inesgotable. Ara l’empresa de Terrassa STINGbye ha dissenyat i fabricat una línia de peces de roba tractada amb repel·lent que allunya els insectes, i que va començar a comercialitzar al mes de juny. La tecnologia, que han desenvolupat conjuntament amb laboratoris internacionals com l’Institut Tropical del Brasil, no només repel·leix els mosquits sinó que també actua contra les paparres, les xinxes i els àcars, per exemple.\nEl seu producte estrella és la samarreta, tant per a nens com per a adults, però també fabriquen llençols, molt populars entre els viatgers. De fet, l’inici del curs escolar ha fet augmentar l’èxit del producte com a arma contra els polls, segons explica la sòcia fundadora de STINGbye Sílvia Oviedo. Un dels avantatges que esgrimeixen els creadors és que ni tan sols fa falta portar-la posada, ja que evita que s’acostin els mosquits simplement tenint-la a prop.\nPer a l’empresària es tracta d’una solució més efectiva -afirma que evita les picades en un 94% dels casos- i sense les fortes olors característiques d’altres productes contra els mosquits, com ara les cremes i els esprais. Pel que fa a l’estacionalitat del producte, l’empresa no considera que sigui un factor que els condicioni. “Quan s’acaba l’estiu a Espanya comença en altres països. No ens quedarem sense feina”, explica Oviedo.\nL’efectivitat de les samarretes té una durada d’unes 100 rentades, amb la qual cosa es pot fer servir durant tot un estiu, asseguren. “Si es compara amb el que ens gastem en altres productes contra els mosquits, és una opció més rendible”, defensa Oviedo. De moment, la companyia té uns 80 punts de distribució repartits entre Catalunya, Madrid, Andalusia, el País Valencià i les illes Canàries, i afirma que aviat començarà a exportar. Sobretot venen els seus productes a farmàcies, però també a botigues d’esports o a instal·lacions com el Canal Olímpic de Catalunya.\nSegons Oviedo, ara es volen centrar a portar el concepte de la roba antimosquits a un catàleg de productes molt més ampli. “Estem a punt de llançar pantalons llargs i curts, a més de polos, amb les mateixes propietats que les samarretes”, afirma l’empresària, que abans d’arrencar aquest nou projecte ja tenia una experiència de més de 20 anys en el món del tèxtil.\nA STINGbye confien que aquesta solució sigui un èxit en països en què els mosquits no només són els causants de picades molestes sinó de malalties amb conseqüències mortals com el dengue i la malària. “Hem parlat amb hospitals al Paraguai que estan interessats en aquesta solució i estem en contacte per col·laborar amb tres ONG espanyoles que treballen en països especialment afectats per malalties tropicals”, explica Oviedo. Fins ara n’han venut unes 4.000 unitats, però prefereixen no fer declaracions sobre les previsions de facturació per a aquest any. El projecte el van arrencar amb una injecció de capital propi, però afirmen que aquest any, el seu primer exercici econòmic, tindran “més força”.\nEn Harry és mil·lennial\nLa sobrassada de Mallorca és feta amb porcs foranis\nVint anys del Cube\nUn model d'automòbil produït per Hispano Suiza


Com buscar feina - Joventut Montornès\nPortada > Equipaments i Serveis > Ocupació i formació > Com buscar feina\nEls llocs més adients per trobar ofertes de feina dependran del tipus de feina, sector o perfil al que s’opta. Es poden consultar borses de treball en línia, serveis públics d’ocupació, empreses de treball temporal, cartells als establiments, borses de treball d’associacions i gremis, o a través de les xarxes socials.\nAutocandidatura: significa lliurar el currículum a les empreses del sector en el que volem treballar sense que s’hagi publicat cap oferta específica. Es pot fer presencialment (portant el CV i la carta de presentació en mà) o virtualment (per correu electrònic o a través d’un apartat específic a la pàgina web).\nUtilitzar els contactes: les estadístiques diuen que més del 70% dels llocs de treball es cobreixen gràcies a la intermediació de contactes, directes o indirectes, que poden proporcionar suport o informació. És important tenir en compte que els contactes s’han de saber gestionar: fer un llistat amb les persones que coneixem i ens poden ajudar, explicar que estem buscant feina perquè ens puguin avisar, detallar bé el perfil que busquem, ser visible i actiu a través de les xarxes socials (però posant cura en la imatge que donem), etc.\nAprofitar les xarxes socials: el seu ús està cada vegada més estès a la nostra societat i també són útils en la recerca de feina, però hem de ser curosos amb la informació que posem perquè aquesta s’escampa a gran velocitat. Cal gestionar bé la privacitat de la nostra informació personal: cada vegada és més freqüent que les empreses busquin el nom de la persona candidata per contrastar la informació del currículum.\nLes xarxes ens poden servir per donar més visibilitat al nostre perfil social i professional, gestionar contactes i accedir en temps real a ofertes de feina publicades per les mateixes empreses o per altres usuaris de la xarxa.\nLinkedin és una xarxa social que va néixer específicament amb una orientació a l’àmbit professional, facilitant el contacte amb altres professionals i mostrant el nostre perfil professional a les empreses. Hi ha tres aspectes clau a tenir en compte: com més contactes, més possibilitats; seguir a les empreses del sector que ens interessi i participar als grups.\nServeis d’orientació laboral per a joves: assessoren sobre com i on buscar feina, com elaborar o actualitzar un currículum, com redactar una carta de presentació o com preparar-nos per una entrevista, assessoren sobre drets laborals, etc.\nA prop tenim el Departament de Promoció Econòmica (de dilluns a divendres al matí a les instal·lacions de l’Ajuntament de Montornès del Vallès o al telèfon 935721170) i l’Oficina Jove del Vallès Oriental


El PSOE guanyaria les eleccions però el PP li retalla set punts de distància, segons el CIS El PSOE guanyaria les eleccions però el PP li retalla set punts de distància, segons el CIS – El Món\nERC es mantindria com a primera força independentista\nACN 18/05/2021 12:05 pm\nEl baròmetre del mes de maig del CIS apunta que el PSOE guanyaria unes eleccions generals amb el 27,9% dels vots, però el PP li retalla la distància set punts i se situa a quatre punts i mig i amb el 23,4% dels vots. Els socialistes tenien 11 punts a l’última enquesta. Vox es mantindria en tercera posició amb el 13,7% dels sufragis, gairebé dos punts menys, i Podem la quarta posició el 10,4% de les paperetes. Ciutadans perdria més d’un punt per obtenir el 5,3% dels vots, i Més País en guanyaria un fins al 3,8%. ERC es consolidaria com a primera força independentista amb el 3% dels vots, dues dècimes més que a l’anterior sondeig, i JxCat guanyaria una dècima i rebria l’1,6% de les paperetes. La CUP es manté amb el 0,6% dels vots. L’enquesta es va fer entre el 4 i el 13 de maig, just després de les eleccions madrilenyes que va guanyar la candidata del PP, Isabel Díaz Ayuso.\nRecull un descens en el nombre de votants del PSOE, que tot i guanyar les eleccions obtindria el 27,9% de les paperetes, gairebé quatre punts menys que al mes d’abril, en què el CIS li atorgava el 31,5% dels vots. Per contra, el PP suma prop de tres punts i rebria el 23,4% de les paperetes. A l’abril l’enquesta assenyalava que votarien la formació de Pablo Casado el 20,6% dels ciutadans. L’ascens del PP contrasta amb el descens de Vox, que es manté com a tercera força amb el 13,7% dels vots però perd gairebé dos punts respecte al baròmetre anterior, que augurava que obtindria el 15,4% de les paperetes.\nPodem es manté quarta després de la marxa del seu líder, Pablo Iglesias, durant la nit electoral. La formació morada rep el 10,4% dels vots, tres dècimes menys que a l’abril, quan el CIS li donava el 10,7% de les paperetes. Ciutadans confirma el seu descens i perdria prop d’un punt i mig per quedar-se amb el 5,3% dels vots. L’última enquesta deia que rebria el 6,7% dels sufragis. Després de les eleccions a Madrid Más País guanya un punt sencer i arriba al 3,8%. L’anterior sondeig apuntava que es quedava amb el 2,8%.\nRamon 18/05/2021 1:45 pm\nCom ha d'estar la cosa perquè En Tenazas es tregui de l'aixella aquestes dades. La darrera vegada donava als sociates 13 punts d'avantatge sobre el PP. Al cap d'un mes, 4. Totes les altres enquestes d'aquestes darreres setmanes ja donen sorpasso del PP. En Tenazas és l'únic que continua donant un PSOE en primer lloc. Ara bé, ja dic, ni més ni menys que 9 punts en un mes segons ses pròpies dades! Com ha d'estar la cosa, perquè En Tenazas no hagi tingut més remei que donar una retallada tan bestial de distàncies en només un mes!\nRamon 18/05/2021 1:40 pm\nDonar-li alguna credibilitat al Tenazas la lleva tota a qui ho fa.


Veto als creuers de qualsevol origen, un mes i mig abans de la temporada alta Veto als creuers de qualsevol origen, un mes i mig abans de la temporada alta – Tot Barcelona | Notícies i Informació d'actualitat a Barcelona\nRedacció i Europa Press 12/03/2020 9:02 pm\nEl Consell de Ministres espanyol, reunit aquest dijous de forma extraordinària, ha acordat prohibir l’entrada als ports de tot Espanya de creuers de qualsevol origen i de vaixells de passatge procedents d’Itàlia, segons informa el Ministeri de Transports, mobilitat i Agenda Urbana. Aquesta mesura, adoptada amb caràcter excepcional per limitar la propagació i el contagi del coronavirus, estarà en vigor des del 13 de març fins al 26 de març, ambdós inclosos.\nA Barcelona la temporada alta de creuers comença al maig i les cancel·lacions s’avisen amb un mes d’antelació, explicava aquesta setmana al TOT Barcelona la presidenta del Port, Mercè Conesa. “Ara, si les companyies d’avions ja estan fins i tot suspenent connexions, és evident que és una hipòtesi que tenim sobre la taula que puguin cancel·lar-se creuers”, preveia ja fa dues setmanes.\nNo obstant, en el cas dels vaixells de passatge tipus creuer procedents de qualsevol port, fins a la mitjanit del 15 de març es permetrà l’entrada amb l’única finalitat de permetre el desembarcament dels ciutadans que ho desitgin, que no podran tornar a embarcar. Aquesta mesura tindrà un caràcter temporal de 14 dies que es podrà perllongar per períodes addicionals no superiors a 14 dies i que serà avaluada periòdicament tenint en compte l’evolució de la pandèmia a nivell mundial i, especialment, a Itàlia.\nAquesta restricció, que és complementària a l’establerta el passat dimarts 10 de març per als vols directes de les aeronaus entre Itàlia i els aeroports espanyols, es pren per disminuir el risc vinculat a la situació sanitària de la localitat del port d’origen, ja que la presència de casos de coronavirus en un vaixell tindria un impacte molt important tant en el passatge i la tripulació com en els serveis sanitaris de la localitat on atraqués el vaixell.\nLa prohibició no és aplicable als vaixells d’Estat, als que transportin exclusivament càrrega, als quals realitzin navegacions amb fins humanitaris, mèdics o d’emergència, o als conductors dels camions tractors de la mercaderia rodada. A més, el Ministeri de Sanitat podrà excepcionalment aixecar les prohibicions a vaixells que siguin degudament autoritzats i en aquest cas s’adoptaran totes les mesures necessàries de control sanitari per evitar que suposin un risc per a la població espanyola.


Sis arrestats en una setmana per robar al Port de la Selva - Diari de Girona\nLa Guàrdia Municipal deté un lladre que havia fugit en una moto · Els agents desarticulen una banda dedicada a assaltar gent gran\nDesplegament policial pels detinguts per robar en cotxes · Roger Pinart\nLa Guàrdia Municipal del Port de la Selva A un grup de quatre persones se'ls acusa de robar a domicilis de gent gran; a dos homes de rebentar vehicles que estaven aparcats en un pàrquing proper a una de les platges del municipi i també, s'ha detingut un home presumptament per haver intentat entrar a un domicili. En tots els casos, els detinguts han passat després a disposició dels Mossos d'Esquadra de la comissaria de Figueres.\nUn dels casos més recent és el dels detinguts acusats de ser els presumptes autors de tres robatoris a interior de vehicles aquest dimecres al Port de la Selva. També se'ls relaciona, segons fonts municipals, d'haver fet el mateix a la vila de Roses. En aquest cas els dos detinguts, de nacionalitat romanesa, van ser descoberts in fraganti. La Guàrdia Municipal va rebre l'alerta que hi havia tres vehicles rebentats a la zona del pàrquing de la Pedrera. Un dels presumptes lladres en ser acorralat no va dubtar a fugir. Va pujar a la seva moto i durant la seva marxa, va intentar atropellar un dels agents. Els policies van perseguir-lo i finalment, el van interceptar quan intentava fugir per la carretera que va cap de Cadaqués.\nD'altra banda, els agents del Port de la Selva també han detingut els quatre membres d'un grup -de nacionalitat romanesa- que havien robat presumptament a gent gran del municipi. La col·laboració ciutadana, asseguren fonts municipals, va ser clau a l'hora de saber qui eren els suposats autors dels fets i per on actuaven. Aquests anaven als domicilis del centre del Port de la Selva i utilitzaven un modus operandi que consistia a entretenir a la persona d'edat avançada -sovint portaven una criatura als braços- i quan menys s'ho esperaven ja els havien robat. Els presumptes lladres van sostreure diners i joies dels domicilis. Durant els darrers set dies, els agents de la Guàrdia Municipal també han realitzat una altra detenció al municipi, la d'un home -de nacionalitat marroquina- per intentar robar en un domicili del municipi. El Port de la Selva aquests dies té molt moviment arran del turisme i s'està fent pressió policial a la zona per evitar que hi hagi fets delinqüencials.


Viu el Vallès | Els parcs de Ripollet\nEls parcs de Ripollet\nAquest itinerari ens permet descobrir, en pocs quilòmetres, moltes de les realitats de la comarca. Caminarem vora els horts plantats a les fèrtils ribes del riu Ripoll, recorrerem pels parcs i pulmons de la vila, vorejarem els sectors més industrials i passejarem pels carrers més cèntrics de Ripollet.\nSortim de davant l’església parroquial de Sant Esteve, tot un símbol de la vila. L’edifici actual està construït sobre una església romànica del segle X amb planta en forma de creu llatina. El portal és d’estil renaixentista del s. XVII. Si ens fixem en els pedestals que suporten les columnes, hi descobrirem uns pollets tallats a la pedra que simbolitzen l’escut municipal.\nEl campanar actual, d’estil modernista, es construí l’any 1882 per substituir el malmès campanar d’espadanya anterior. Baixem pel carrer Nou, fins a creuar el carrer Balmes, una ampla avinguda. A l’esquerra veiem l’Ajuntament. Continuem pel parc del riu Ripoll fins el camí que voreja els horts i que prenem cap el nord. Arribem al poliesportiu i pugem pel carrer Magallanes fins la carretera de Santiga, que prenem a l’esquerra fins la Casa de Natura, que identificarem fàcilment per les plaques solars plantades al seu jardí.\nLa Casa de Natura és un equipament municipal on es desenvolupen activitats d’educació ambiental i activitats destinades a l’adquisició de coneixements sobre ciències naturals. Prenem l’avinguda del Mediterrani a la dreta i entrem al Parc dels Pinetons. Ens enfilem a la part més alta del parc i ens dirigim cap a un enorme dipòsit.\nDes d’aquest punt, les vistes sobre la ciutat a un costat i les de Sant Llorenç del Munt a l’altre són impressionants. El paisatge és totalment agrícola i el camí, anomenat camí de la Serra, recorre el llindar dels camps de conreu. Al final dels camps, la línia d’arbres i vegetació de ribera ens indica el traçat del torrent de Can Duran. A l’alçada del carrer de Pau Casals deixem el camí de la Serra i entrem al poble. Unes escales a l’esquerra ens permeten prendre el carrer de Joan Miró, que seguim fins el final. Continuem a la dreta per la rambla de Sant Jordi, una de les vies principals de la vila, fins el mercat. El carrer Nou, que baixa a l’esquerra, ens duu de nou a l’església de Sant Esteve.\nL’església de Sant Esteve: l’església actual està construïda sobre estructures romàniques. Hi ha constància escrita de la seva existència des de l’any 986, encara que es creu que ja hi era abans del segle X. La construcció primitiva era més reduïda que l’actual, de planta en forma de creu llatina ben definida, amb un absis semicircular probablement reconstruït al segle XII. A la dreta, sortint de l’església, hi havia un petit cementiri adossat a les seves parets i, a l’esquerra, un reduït claustre amb un pou al mig. El portal és d’estil renaixentista del segle XVII. En els pedestals que suporten les columnes hi ha uns pollets, que representen l’escut municipal, tallats a la pedra. La façana actual, adossada a la primitiva, va ser refeta al mateix segle. L’actual campanar, edificat el 1882 per substituir l’antic d’espadanya que estava molt malmès, és d’estil modernista.\nRambla de Sant Jordi: la principal artèria de la ciutat és centre d’activitats socials i comercials, que els diumenges i festius es converteix en passeig de vianants. Al començament de la rambla hi ha el Centre Cultural, un modern edifici tot blanc inaugurat l’any 1995, i el Casal de Joves, situat en una antiga torre. Al davant trobem el Centre Parroquial, un edifici d’estil noucentista.\nZones de jocs i pícnic a qualsevol dels parcs que trobem al llarg del recorregut.\nDes de Sabadell amb l’empresa Marfina, www.sarbus.com\nDes de Terrassa i Barcelona amb Renfe\nCIP Molí d’en Rata\nNo et perdis el Molí d’en Rata, un dels darrers molins fariners de la comarca.\nNo et perdis el seu gran brollador, de fins a 20 metres d’alçària.


Ganxets: enero 2015\nMontsant clàssic: Y quien es Laura ? + Tobogán Hormonal\nDues vietes divertides d'obrir que demanen un gran capital en ferralla per assegurar.\nA sumar a les obertes fa prop d'un any\nEnsumo tranquilitat i pocs pretendents en aquestes contrades de friki, on sovint s'hi troba cua per repetir les joies del lliure equipat de Siurana, Margalef o el Montsant.\nBen aprop del Racó de Missa, a l'abrig dels vents dominants, mestralades i cerç, amb una insolació privilegiada que reb la llum des de primera hora del matí fins a mitja tarda, pot servir de contrapunt quan us trobeu saturats de parabolt.\nAquí en trobareu, però solament a les reunions i on no hem estat capaços d'emplaçar mitjans més nets. Probablement altres n'haguessin posat menys... però han fet tard. Aquestes parets cridaven als qui tenim orelles, i també tenien pretendents per equipar via llarga.\nAtenció a la pedra, a vegades traidora, sobretot quan transiteu per terreny de boleta sortida enlloc de forat acollidor.\nVicenç al quart llarg de Tobogán\nobrint darrer llarg de Tobogán, 6b/A1 que podria estar sobre el 7a+\nEl Grau de Salfores, batejat com Paret de les Dones per l'Olivetti, ha estat el nostre refugi en tardes de calor d'estiu (ombra des de les 16:00), i aixoplug del vent i del fred en dies clars i ventosos de l'hivern (sol des de les 8 del matí fins les quatre de la tarda).\nResumint, un lloc a "controlar" si voleu combinar un cap de setmana de parabolt siuranero amb ferralla d'autoprotecció.\nQue xaleu molt\nPublicado por albertganxets en 21:21 1 comentario:\nEtiquetas: Aperturas, Montsant, Sombra\nMontsant clàssic: Y quien es Laura ? + Tobogán Hor...